Ως λοίμωξη της αναπνευστικής οδού ορίζουμε κάθε μολυσματική ασθένεια της ανώτερης ή κατώτερης αναπνευστικής οδού.
Λοιμώξεις της ανώτερης αναπνευστικής οδού: Οι λοιμώξεις της ανώτερης αναπνευστικής οδού περιλαμβάνουν το κοινό κρυολόγημα, τη λαρυγγίτιδα, τη φαρυγγίτιδα, την οξεία ρινίτιδα, την οξεία ρινοκολπίτιδα και την οξεία μέση ωτίτιδα.
Λοιμώξεις της κατώτερης αναπνευστικής οδού: Οι λοιμώξεις της κατώτερης αναπνευστικής οδού περιλαμβάνουν την οξεία βρογχίτιδα, τη γρίπη, τη βρογχιολίτιδα, την πνευμονία, την τραχειίτιδα και τον κοκκύτη.
Οι περισσότερες λοιμώξεις του αναπνευστικού βελτιώνονται χωρίς θεραπεία, αλλά μερικές φορές μπορεί να χρειαστεί να επισκεφτείτε τον γιατρό σας και να λάβετε αγωγή με αντιβιοτικά.
Πόσο διαρκεί η λοίμωξη αναπνευστικού;
Οι λοιμώξεις του ανώτερου αναπνευστικού συνήθως διαρκούν μία έως δύο εβδομάδες, ενώ τις περισσότερες φορές υποχωρούν από μόνες τους. Όσον αφορά τις λοιμώξεις του κατώτερου αναπνευστικών συστήματος, η διάρκεια τους είναι λιγότερο από 2 εβδομάδες.
Σε κάθε περίπτωση, οι παραπάνω πληροφορίες είναι ενδεικτικές, καθώς η σοβαρότητα της λοίμωξης και το ιατρικό ιστορικό του ασθενούς μεταβάλλουν τη χρονική διάρκεια μιας λοίμωξης.
Λοίμωξη του αναπνευστικού: είναι μεταδοτική;
Αρκετοί άνθρωποι αναρωτιούνται για το αν «η λοίμωξη του αναπνευστικού κολλάει». Ωστόσο, είναι μια γενική ερώτηση, καθώς η μετάδοση ή μη μιας λοίμωξης εξαρτάται από την αιτία πρόκλησης. Για παράδειγμα, στις πνευμονίες, δεν υπάρχει φόβος μετάδοσης του μικροβίου, παρά μόνο σε ειδικές λοιμώξεις όπως είναι η φυματίωση.